બાપુની ઓરડી એટલે ફોટાઓનો ભંડાર. અહીં આસપાસ આવતા સિંહ અને ચિત્તાઓના ઝુંડના અમારા જેવા પ્રવાસીઓએ પાડેલા ફોટા, બાપુ જ્યારે પક્ષીઓને દાણા ખવડાવે છે ત્યારના ફોટા અને શ્રી મોરારીબાપુ જ્યારે અહીં આવ્યા હતા ત્યારના એમ અનેકવિધ નવા જૂના ફોટાઓ મને જોવા મળ્યા. બાપુનો હીંચકો પણ જોયો અને તેમનો કોઠાર પણ જોયો જ્યાં ગામલોકોએ આપેલા જાર અને અનાજ પક્ષીઓ માટે સાચવીને રખાયેલા છે. થોડીક વાર ત્યાં રહી અમે બાપુને પગે લાગીને જવાની રજા માંગી, બાપુ કહે “ક્યાં તુલસીશ્યામ જવું છે?”